જીત મેળવવાના પૂરા આત્મવિશ્વાસ સાથે ઊતરેલી સઈ સુતાર વાંઝા નાઘેર ટીમે ધીમી શરૂઆત કરી હતી, જે અંત સુધી ઝડપી બની નહોતી. વળી ટીમ પાંચમી પાવર ઓવરમાં માંડ ૩૦ રને પહોંચી હતી ત્યારે એક-બે વિકેટ ગુમાવતાં મિડ-ડે કપના રોમાંચક નિયમો હેઠળ માઇનસ ૨૦ રનની પછડાટ ખાવી પડી હતી. ઉપરાંત વાગડ વીસાના તેજસ ગડા (૩ વિકેટ)ના બોલિંગ-પ્રહાર સામે ફક્ત જયેશ ગોહિલ (૨૨) અને કરણ જેઠવા (૧૯) જ સારો કહી શકાય એવો સ્કોર નોંધાવી શક્યા હતા. સઈ સુતારનો ફાઇનલ સ્કોર ૫ વિકેટે ૭૮ રહ્યો હતો.